Kopīgs priekšlikums PADOMES REGULA, ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā /* JOIN/2014/035 final - 2014/0281 (NLE) */





PASKAIDROJUMA RAKSTS (1) Padome 2011. gada 2. martā pieņēma Regulu (ES) Nr. 204/2011 par ierobežojošiem pasākumiem saistībā ar situāciju Lībijā, lai īstenotu pasākumus, kas paredzēti 2011. gada 28. februāra Lēmumā 2011/137/KĀDP. (2) Apvienoto Nāciju Organizācijas Drošības padome (ANO DP) 2014. gada 27. augustā pieņēma Rezolūciju 2174 (2014), ar kuru groza ieroču embargo darbības jomu un paplašina ceļošanas aizliegumu un līdzekļu iesaldēšanas pasākumu piemērošanu. (3) Padome plāno pieņemt lēmumu, ar kuru groza Lēmumu 2011/137/KĀDP saskaņā ar Rezolūciju 2174 (2014). (4) Ir vajadzīga turpmāka Savienības rīcība, lai īstenotu dažus no šiem grozījumiem. (5) Tāpēc Savienības Augstajai pārstāvei ārlietās un drošības politikas jautājumos un Eiropas Komisijai būtu jāierosina attiecīgi grozīt Regulu (EK) Nr. 204/2011. 2014/0281 (NLE) Kopīgs priekšlikums PADOMES REGULA, ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes Lēmumu 2011/137/KĀDP (2011. gada 28. februāris) par ierobežojošiem pasākumiem saistībā ar situāciju Lībijā[1], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Ar Padomes Regulu (ES) Nr. 204/2011 (2011. gada 2. marts) par ierobežojošiem pasākumiem saistībā ar situāciju Lībijā[2] stājas spēkā daži pasākumi, kas paredzēti Lēmumā 2011/137/KĀDP. (2) Apvienoto Nāciju Organizācijas Drošības padome (ANO DP) 2014. gada 27. augustā pieņēma Rezolūciju 2174 (2014), ar kuru paplašina ceļošanas aizliegumu un līdzekļu iesaldēšanas pasākumu piemērošanu, kā paredzēts Rezolūcijas 1970 (2011) 22. punktā un ANO DP Rezolūcijas 1973 (2011) 23. punktā, un groza ar Rezolūcijas 1970 (2011) 9. punktu, Rezolūcijas 2009 (2011) 13. punktu un Rezolūcijas 2095 (2011) 9. un 10. punktu noteiktā ieroču embargo darbības jomu. (3) Padome 2014. gada … septembrī pieņēma Padomes Lēmumu 2014/.../KĀDP[3], ar ko groza Lēmumu 2011/137/KĀDP[4] saskaņā ar ANO DP Rezolūciju 2174 (2014). (4) Daži no šiem grozījumiem ir Līguma par Eiropas Savienības darbību piemērošanas jomā, un tādēļ ir nepieciešamas Savienības līmeņa reglamentējošas darbības šo grozījumu īstenošanai, jo īpaši, lai nodrošinātu, ka ekonomikas dalībnieki visās dalībvalstīs tos piemēro vienādi. (5) Tāpēc būtu attiecīgi jāgroza Regula (ES) Nr. 204/2011, IR PIEŅĒMUSI ŠO REGULU. 1. pants Regulu (ES) Nr. 204/2011 groza šādi. (1) Regulas 3. panta 2. punkta c) apakšpunktu aizstāj ar šādu apakšpunktu: "(c) tehniskas palīdzības, finansējuma vai finanšu palīdzības sniegšanai saistībā ar neletālu militāro aprīkojumu, kas paredzēts vienīgi, lai sniegtu palīdzību Lībijas valdībai drošības vai atbruņošanās jomā;". (2) Regulas 6. panta 1. punktu aizstāj ar šādu punktu: "1. Regulas II pielikumā iekļauj fiziskas vai juridiskas personas, vienības un struktūras, ko norādījusi Apvienoto Nāciju Organizācijas Drošības padome vai Sankciju komiteja saskaņā ar ANO DPR 1970 (2011) 22. punktu, ANO DPR 1973 (2011) 19., 22. vai 23. punktu, vai ANO DPR 2174 (2014) 4. punktu.". 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs [1] OV L 58, 3.3.2011., 53. lpp. [2] OV L 58, 3.3.2011., 53. lpp. [3] OV L … [4] Padomes Lēmums 2011/137/KĀDP (2011. gada 28. februāris) par ierobežojošiem pasākumiem saistībā ar situāciju Lībijā (OV L 58, 3.3.2011., 53. lpp.).